Държавен вестник, бр. 49, 2016 г., стр. 47

БРОЙ  49	
Д Ъ Р Ж А В Е Н  В Е С Т Н И К 	
СТР.  47  
адм. дело № 3663/2015 г. на Върховния админи­
стративен съд, второ отделение, с което жалбата 
на „Трансстрой – Бургас“ – АД, е оставена без 
разглеждане, потвърдено с Определение № 1388 
от 10 февруари 2016 г. на Върховния админи­
стративен съд, петчленен състав, втора колегия, 
постановено по адм. дело № 349/2016 г. по описа 
на същия съд.
Съгласно решение № 2 по т. 5 от протокола 
от заседанието на междуведомствения експертен 
съвет, проведено на 25 март 2016 г., поправеният 
и допълнен проект за изменение на действащия 
генерален план за пристанище за обществен 
транспорт с регионално значение „КРЗ Порт 
Бургас“ е приет без забележки. При приемане на 
решението двама от присъствалите на заседанието 
членове на междуведомствения експертен съвет 
са гласували „против“, като мотивите им, изло­
жени в писмена форма като „особено мнение“, са 
представени в срока, установения тридневен срок 
след приключване на заседанието и представля­
ват неразделна част от протокола за работата на 
междуведомствения експертен съвет от 25 март 
2016 г. Видно от протокола от заседанието на 
междуведомствения експертен съвет, проведено 
на 25 март 2016 г., на заседанието са присъства­
ли 11 от неговите членове с право на решаващ 
глас. Девет от тях са гласували за приемане на 
проекта на план, което представлява повече 
от 2/3 от присъствалите с право на решаващ 
глас, както изисква чл. 18, ал. 1 от утвърдените 
с т. IV от съвместната Заповед на министъра 
на транспорта, информационните технологии 
и съобщенията и министъра на регионалното 
развитие и благоустройството № РД-08-33 от 
20 януари 2015 г. (МТИТС) и № РД-02-14-129 от 
27 януари 2015 г. (МРРБ) правила за работа на 
междуведомствения експертен съвет.
Предвид изложеното и на основание § 52, ал. 2 
от преходните и заключителните разпоредби на 
Закона за изменение и допълнение на Закона за 
устройство на територията (ДВ, бр. 98 от 2014 г.) 
във връзка с чл. 112а, ал. 5 от Закона за морските 
пространства, вътрешните водни пътища и прис­
танищата на Република България (ЗМПВВППРБ) 
и чл. 40 във връзка с чл. 36 от Наредба № 10 от 
2014 г. за обхвата и съдържанието, изработване­
то, одобряването и изменението на генералните 
планове на пристанищата за обществен транспорт 
нареждаме:
1. Одобряваме приетия от междуведомствения 
експертен съвет по чл. 112а, ал. 3 и 4 ЗМПВВППРБ 
проект за изменение на генералния план на 
пристанище за обществен транспорт с регио­
нално значение „КРЗ Порт Бургас“, одобрен със 
съвместна Заповед на министъра на транспорта 
и министъра на регионалното развитие и благо­
устройството № РД-08-198 от 29.05.2009 г. (МТ) и 
№ РД-02-14-962 от 29.05.2009 г. (МРРБ) – подробен 
устройствен план – план за регулация и застро­
яване на пристанищната територия и парцеларен 
план на пристанищната акватория (текстови и 
графични части).
2. Изпълнителна агенция „Морска админи­
страция“ да изпрати настоящата заповед за об­
народване в „Държавен вестник“ и да я съобщи 
на вносителя „КРЗ Порт Бургас“ – АД.
3. Заповедта подлежи на обжалване по реда 
на Административнопроцесуалния кодекс пред 
Върховния административен съд в 14-дневен 
срок от обнародването є в „Държавен вестник“.
Министър на транспорта, информационните 
технологии и съобщенията:
Ив. Московски
За министър на регионалното развитие
и благоустройството:
Н. Нанков
4976
КОМИСИЯ ЗА ЗАЩИТА
НА ПОТРЕБИТЕЛИТЕ КЪМ 
МИНИСТЕРСТВОТО НА ИКОНОМИКАТА
ЗАПОВЕД № 411
от 4 май 2016 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита 
на потребителите към министъра на икономи­
ката и на нейната администрация и Решение на 
комисията по т. 39 съгласно Протокол № 9 от 
21.04.2016 г., чл. 92, ал. 1, 2 и 5 във връзка с чл. 87, 
чл. 88, ал. 1, т. 2, чл. 71, ал. 1 и 2 от Закона за 
защита на потребителите, Наредбата за услови­
ята и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки във връзка 
с чл. 99 от Закона за защита на потребителите и 
чл. 73 от Административнопроцесуалния кодекс 
нареждам:
1. Забранявам вноса, износа, възмездното 
или безвъзмездното пускане на пазара на детски 
комплект – рокля без ръкав, розов цвят, и боле­
ро, със залепени малки мъниста, съответно: на 
лицевата част на роклята във форма на пеперуда 
и цветя и на болерото – залепени мъниста върху 
панделка, с етикет на български език, съдържащ 
информация за артикул: рокля, производител 
„Кити Мити“ – ЛТД, вносител: „Болада“ – ЕООД, 
гр. Горна Оряховица, състав: 80 % памук, 20 % 
полиестер, и пришити текстилни етикети с надписи 
на чужд език, в. т.ч.: MKS, made in Turkey, 80 % 
cotton, 20 % polyester, представляваща сериозен 
риск и опасност за здравето на потребителите.
Мотиви
Детският гореописан комплект не отговаря 
на стандарт БДС EN 71-1:2015 „Безопасност 
на играчките. Част 1. „Механични и физични 
свойства“, т. 8.2 „Тест за малки части“, тъй като 
болерото и роклята съдържат лесноотделящи се 
елементи (мъниста), които попадат в цилиндъра 
за малки части и могат да бъдат погълнати от 
малки деца, което да доведе до задавяне или 
задушаване на детето.